Diari Oficial de la Generalitat Valenciana


Sumari del DOGV 6153, del 26-11-2009 (2009/13669)

Informació pública de la redacció del Pla General.
--------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13325


Data del document
:   16-11-2009

Organisme emissor
:   Ajuntament d'Atzeneta del Maestrat

Tipus de document
:   Informació Pública

Descriptors 

:   * Atzeneta del Maestrat
    * pla d'urbanisme
    * administració local

Informació pública de la redacció del Pla General. [2009/13586]  
L'Ajuntament d'Atzeneta del Maestrat, en data 25 de maig de 2007, va remetre a la Conselleria de Medi Ambient, Aigua, Urbanisme i Habitatge el document de concert previ en què sol·licitava l'emissió de l'informe preceptiu tendent a donar per superada esta fase del procediment. Així mateix, en data 13 de març de 2009, l'Ajuntament va sol·licitar a esta mateixa Conselleria l'emissió del document de referència de l'informe de sostenibilitat ambiental.  
En consideració al termini transcorregut des de la remissió del document de concert previ i havent superat el termini previst en la Llei 9/2006, de 28 d'abril, sobre avaluació dels efectes de determinats plans i programes en el medi ambient, en l'article 19.3, per a l'emissió del document de referència, s'han redactat els documents integrants del Pla General i informe de sostenibilitat ambiental d'acord amb els informes rebuts.  
Basant-se en allò que s'ha exposat, l'Ajuntament d'Atzeneta del Maestrat, en sessió celebrada en data 2 de novembre de 2009, va adoptar l'acord següent:  
Primer. Sotmetre a informació pública, pel termini de 45 dies, la totalitat d'instruments que conformen la redacció del Pla General d'Atzeneta del Maestrat, de conformitat amb el que disposa l'article 83 de la Llei 16/2005, de 30 de desembre, Urbanística Valenciana, i que es van publicar en el Diari Oficial de la Comunitat Valenciana i en un diari no oficial d'àmplia difusió en la localitat. Durant l'esmentat termini de 45 dies, a partir de l'endemà de la publicació del corresponent anunci en el Diari Oficial de la Comunitat Valenciana, la totalitat dels documents estaran dipositats en les oficines de l'Ajuntament, per a la seua consulta pública en horari d'oficina. L'esmentada documentació estarà igualment disponible en la web municipal.  
Segon. Sol·licitar informes dels distints departaments i òrgans competents de les administracions exigits per la legislació reguladora de les seues competències respectives.  
Tercer. Sol·licitar informes de les empreses que gestionen o exploten infraestructures de servicis declarats essencials o d'utilitat pública així com dictamen de cada un dels municipis limítrofs.  
Quart. Seguint el que disposa l'article 101 de la Llei 16/2005, de 30 de desembre, Urbanística Valenciana, s'acorda la suspensió expressa de l'atorgament de llicències de parcel·lació, obres, demolició i activitat en aquells àmbits del territori previstos en el Pla General en els quals les seues noves determinacions suposen modificacions del règim urbanístic vigent.   
Quint. Facultar l'alcalde per a dur a terme totes les actuacions que siguen necessàries per a l'adequada execució d'este acord.  
El que es fa públic seguint el que disposen els articles 83.2 i 101 de la Llei 16/2005, de 30 de desembre, Urbanística Valenciana, i s'avisa de la possibilitat de formular al·legacions en el termini de 45 dies, comptats des de la publicació del present edicte en el Diari Oficial de la Comunitat Valenciana.  
Atzeneta del Maestrat, 16 de novembre de 2009.- L'alcalde: Joaquim Escrig Escrig.